b'\n_START_ARTICLE_\nF\xc3\xa9lix Guattari\n_START_SECTION_\n\xc5\xbdivljenjepis\n_START_PARAGRAPH_\nRodil se je dru\xc5\xbeini delavskega razreda, \xc5\xbeive\xc4\x8di v predmestju severozahodnega Pariza. Nanj je sredi dvajsetega stoletja odlo\xc4\x8dilno vplival "trening" psihoanalitika Jacquesa Lacana. Za tem je delal na eksperimentalni psihiatri\xc4\x8dni kliniki La Borde pod vodstvom Lacanovega u\xc4\x8denca, psihiatra Jeana Ouryja. Na kliniki je razvil novo vrsto psihoanalize, sestavljeno iz suspenza, klasi\xc4\x8dne analize in odprtega soo\xc4\x8danja v skupinski terapiji._NEWLINE_Med leti 1955 in 1965 je bil Guattari urednik \xc4\x8dasopisa La voie Communiste (Komunisti\xc4\x8dni na\xc4\x8din). Bil je podpornik boja proti kolonializmu in italijanskih avtonomistov. Bil je ustanovitelj Zveze skupin za institucionalne \xc5\xa1tudije in raziskave (F.G.E.R.I.), ki je delovala na podro\xc4\x8dju filozofije, psihoanalize, arhitekture, izobra\xc5\xbeevanja, matematike itd. Ta zveza je odra\xc5\xbeala Guattarijevo anga\xc5\xbeiranost v politiki in kulturi; na primer: prijateljstvo med Francozi in Kitajci, opozicijska aktivnost v vojni v Al\xc5\xbeiriji in Vietnamu, razli\xc4\x8dne \xc5\xa1tudije na podro\xc4\x8dju arhitekture, in sicer na projektu gradnje bolni\xc5\xa1nice za "\xc5\xa1tudente in mlade delavce" itd._NEWLINE_Leta 1967 je bil eden od ustanoviteljev Organizacije solidarnosti in pomo\xc4\x8di latinskoameri\xc5\xa1ki revoluciji (OSARLA). Leto za tem je spoznal Daniela Cohn-Bendita, Jean-Jacquesa Lebela, in Juliana Becka. Bil je udele\xc5\xbeen v obse\xc5\xbenih francoskih protestih leta 1968._NEWLINE_Kasneje je Guattari je pod vplivom poznanstva Gillesa Deleuzeja za\xc4\x8del pisati zelo znano delo Anti Edip: kapitalizem in shizofrenija, ki analizira odnos \xc5\xbeelje in realnosti kapitalisti\xc4\x8dne dru\xc5\xbebe, ki ga je Michel Foucault opisal kot uvod v nefa\xc5\xa1isti\xc4\x8dno \xc5\xbeivljenje. Leta 1970 je ustvaril center za \xc5\xa1tudij in raziskovanje in\xc5\xa1titucionalne formacije, ki je razvil pristop, ki je bil raziskan v reviji Recherches._NEWLINE_Leta 1973 je bil kaznovan zaradi neprijaznosti do javne pristojnosti, ker je objavil vpra\xc5\xa1anje Recherchesa o homoseksualnosti. Preden se je leta 1980 pridru\xc5\xbeil ekolo\xc5\xa1kemu gibanju s svojo tako imenovano ekosofijo, je leta 1977 ustanovil CINEL za "nove prostore svobode"._NEWLINE_V svojem zadnjem delu, Kaosmoza (Chaosmosis), se je Guattari vrnil k vpra\xc5\xa1anju subjektivnosti: "Kako jo ustvariti, zbrati, obogatiti, obnoviti trajno, da jo naredimo kompatibilno z mutantno Univerzo vrednosti"? To vpra\xc5\xa1anje in ta skrb se ponavljata skozi vsa njegova dela od Psihoanalitike in Transferzalnosi (zbirka \xc4\x8dlankov med leti 1957-1972), skozi Leta Zime (1980-1986) in shizoanaliti\xc4\x8dnih kartografij (1989), do dela "Kaj je filozofija", ki ga je napisal skupaj z Deleuzejem leta 1991._NEWLINE_Guattari je umrl leta 1992 zaradi sr\xc4\x8dne kapi, po njegovi smrti sta iz\xc5\xa1li Kaosofija (1995) in zbirka njegovih esejev, predavanj ter intervjujev (1996).'